Document ID: /roh_data/filtered/fineweb-2-filterrobots_roh.jsonl.gz/38588

L’ustria porscha tratgas deliziusas che la cuschiniera fa sezza cun products locals tenor la stagiun. La carn ed il caschiel vegnan dils purs dil contuorn, la carn dallas selvaschinas dils catschadurs dalla regiun, las jarvas digl agen iert. Tuttas ingredienzas vegnan elegidas cun bien quitau. Vus saveis guder las spisas u silla terrassa sulegliva ni ella biala stiva.
IL TSCHALER DA VIN
LIUG DA SENTUPADA, LIUG DA CULTURA, LIUG PER GUDER.
Pertgei buc ir giun tschaler da vin ed eleger sez la butteglia preferida? En nies tschaler anfleis vus ina gronda schelta da vins da vegnas grischunas ed era ina selecziun da vins bein enconuschents dalla Svizra e dall’Europa.
Prendei la caschun ed entschevi la sera cun in schatg da vins u in aperitif che fa appetit.